  Майя Бывальцева Удмуртилэн кунлыкезлы 100 ар тырмонэз пусъён улсын Россиысь тодосъя академилэн Урал ёзэтысьтыз Эскеронъёсъя удмурт федерал центрлэн Историяя, кылъя но литературая институтысьтыз ӧнерчиос берло 60 аръёс ӵоже нырысьсэ 1 сюрс 500 бамъем ӟуч-удмурт кыллюкам поттыны чаклало. Со сярысь эскеронъёсъя центрлэн пресс-службаез ивортэ. Кыллюкамез Удмуртиысь йӧскалык политикая министерство юрттэмен та ар пумын поттозы 2019-тӥ арын милям тодосчиосмы ӟуч-удмурт кыллюкамез поттыны дасязы. Ужлэн туж бадӟым люкетэз быдэстэмын ни. Оглом уж куинь ар мынӥз Михаил Альес, Эскеронъёсъя удмурт федерал центрлэн кивалтӥсезКыллюкамын 50 сюрслэсь трос кылъёс луозы. Михаил Альес верамъя, кылъёсты огшоры берыктэм сяна, отын соослэн валатонзы но усьтэмын. Берлозэ ӟуч-удмурт кыллюкам 1956-тӥ арын потӥз вал, отчы 40 сюрс пала кылъёс пыризы Пусъём, 2008-тӥ арын удмурт-ӟуч кыллюкамез поттӥзы. Та кык кыллюкамъёс удмурт кыллюкамлэсь корпуссэ кылдытонлы инъет луозы. Со инъетлыко (фундаментальной) уж. Со кыллэн инъетэз луэ Михаил Альес, Эскеронъёсъя удмурт федерал центрлэн кивалтӥсезУдмурт кыллэн нуналаз, 27-тӥ шуркынмонэ, тодосчиос журналистъёсты кыллюкамлэн аспӧртэмлыкъёсыныз тодматозы. Ивортодэтъя «Удмуртия» агентство соос сярысь аслаз лыдӟисьёсызлы вералоз.   Тодэ вайытом, удмурт кыллэсь корпуссэ кылдытон сярысь туэ инвожое Ижкарын Финно-угроведъёслэн VI огъяросси конференциязы вераськизы. Тегъёс: Дышетон Ижкар Удмуртия удмурткыл ӟучкыл Тодос  